
Χίος,29 Νοεμβρίου 2021

 ΚΑΤΑΤΑΚΤΗΡΙΕΣ ΕΞΕΤΑΣΕΙΣ ΤΜΗΜΑΤΟΣ ΟΙΚΟΝΟΜΙΚΗΣ ΚΑΙ ΔΙΟΙΚΗΣΗΣ ΤΟΥΡΙΣΜΟΥ
ΠΡΟΓΡΑΜΜΑ ΕΞΕΤΑΣΕΩΝ
Οι κατατακτήριες εξετάσεις του ακαδημαϊκού έτους 2021 – 2022 του Τμήματος Οικονομικής και Διοίκησης Τουρισμού θα πραγματοποιηθούν τις ακόλουθες ημέρες και ώρες στις ακόλουθες εγκαταστάσεις του Τμήματος.
	Ημέρα & Ώρα Διεξαγωγής
	Τίτλος Μαθήματος
	Αίθουσα 
	Κτήριο - Διεύθυνση

	14/12/2021,

9:00- 12:00
	Εισαγωγή στον Τουρισμό


	Μικρή αίθουσα Ισογείου
	     Κοραή 2Α 



	14/12/2021,

18:00-21:00
	Εισαγωγή στην Οικονομική


	Αιθ.Τηλεδιάσκεψης 1
	Μιχάλειο,

Μιχάλων 8

	15/12/2021,

9:00-12:00
	Εισαγωγή στην Οργάνωση  και Διοίκηση Επιχειρήσεων


	Μικρή αίθουσα Ισογείου
	     Κοραή 2Α 


	
	
	
	


ΕΠΙΣΗΜΑΝΣΕΙΣ
Δικαίωμα συμμετοχής στις εξετάσεις έχουν όσοι/ες υπέβαλαν αίτηση με τα απαιτούμενα δικαιολογητικά κατά την τεθείσα προθεσμία (1-15.11.2021).
Η διεξαγωγή των κατατακτηρίων εξετάσεων θα πραγματοποιηθεί, με βάσει τις οδηγίες της 119847/ΓΔ6/23.09.2021 (ΦΕΚ Β΄4406/2021) κοινής υπουργικής απόφασης, που αφορά στη λειτουργία των Ανώτατων Εκπαιδευτικών Ιδρυμάτων (Α.Ε.Ι.) και μέτρα για την αποφυγή διάδοσης του κορωνοϊού COVID-19 κατά το ακαδημαϊκό έτος 2021-2022.
Μέτρα πρόληψης και προστασίας κατά την εκπαιδευτική διαδικασία
Έλεγχος εισόδου στα κτήρια όπου αναπτύσσεται εκπαιδευτική διαδικασία. Η είσοδος επιτρέπεται σε όσες/όσους πληρούν υποχρεωτικά μία από τις παρακάτω προϋποθέσεις, με παράλληλο έλεγχο ταυτοπροσωπίας του φυσικού προσώπου (φοιτητική ταυτότητα ή αστυνομική ταυτότητα ή διαβατήριο).

Προϋποθέσεις συμμετοχής στην εκπαιδευτική διαδικασία:

Σε κάθε είδους εκπαιδευτική διαδικασία που διεξάγεται με φυσική παρουσία εντός του Πανεπιστημίου συμμετέχουν μόνο φυσικά πρόσωπα που πληρούν υποχρεωτικά μια από τις ακόλουθες προϋποθέσεις:
α) έχουν ολοκληρώσει προ τουλάχιστον δεκατεσσάρων (14) ημερών τον εμβολιασμό για κορωνοϊό COVID-19, ή
β) έχουν ολοκληρώσει προ τουλάχιστον δεκατεσσάρων (14) ημερών τον εμβολιασμό για κορωνοϊό COVID-19 με μία (1) δόση εμβολίου λόγω νόησής τους από κορωνοϊό COVID-19, ή
γ) έχουν νοσήσει από κορωνοϊό COVID-19 και έχει παρέλθει χρονικό διάστημα μεγαλύτερο των είκοσι (20) ημερών και μικρότερο των εκατόν ογδόντα (180) ημερών από την ημερομηνία διάγνωσής τους ως θετικού κρούσματος κατόπιν διεξαγωγής εργαστηριακού ελέγχου, ή
δ) έχουν διαγνωσθεί αρνητικοί είτε σε εργαστηριακό έλεγχο για κορωνοϊόCOVID-19 με τη μέθοδο PCR που έχει διενεργηθεί με τη λήψη στοματοφαρυγγικού ή ρινοφαρυγγικού επιχρίσματος, είτε σε εξέταση ταχείας ανίχνευσης αντιγόνου κορωνοϊού COVID-19 (rapid test). Ο εργαστηριακός έλεγχος νόσησης διενεργείται δύο (2) φορές εβδομαδιαίως έως σαράντα οχτώ (48) ώρες πριν από την Τρίτη και την Παρασκευή αντίστοιχα. Η δαπάνη για τη διενέργεια του εργαστηριακού ελέγχου βαρύνει αποκλειστικά το φυσικό πρόσωπο που συμμετέχει στην εκπαιδευτική διαδικασία.
Οι φοιτητές/φοιτήτριες εντός της αίθουσας διδασκαλίας κάθονται σε συγκεκριμένη θέση που επιλέγουν κατά την είσοδό τους, χωρίς να την αλλάζουν μέχρι τη λήξη του μαθήματος.
• Υποχρεωτική χρήση προστατευτικής μη ιατρικής μάσκας από τους/τις φοιτητές/φοιτήτριες και τους/τις διδάσκοντες/ουσες κατά την παραμονή τους στις αίθουσες διδασκαλίας, τα εργαστήρια, σε όλους τους εσωτερικούς χώρους του Ιδρύματος αλλά και στους εξωτερικούς, στην περίπτωση που παρατηρείται συνωστισμός. Από την υποχρεωτική χρήση μη ιατρικής μάσκας εξαιρούνται άτομα για τα οποία η χρήση μάσκας δεν ενδείκνυται για ιατρικούς λόγους (π.χ. λόγω αναπνευστικών προβλημάτων), οι οποίοι αποδεικνύονται με τις κατάλληλες ιατρικές βεβαιώσεις.
• Οι φοιτητές και φοιτήτριες, το τακτικό και έκτακτο διδακτικό προσωπικό, καθώς και το λοιπό προσωπικό του Ιδρύματος οφείλουν να τηρούν τα μέτρα ατομικής υγιεινής (μάσκα, πλύσιμο των χεριών με σαπούνι και νερό ή/και εφαρμογή αντισηπτικού) και συνιστάται να φέρουν μαζί τους αλκοολούχο διάλυμα για την απολύμανση των χεριών τους.
Αποφυγή συναθροίσεων φοιτητών/τριών και προσωπικού, και συνωστισμού στους διαδρόμους των κτηρίων, καθώς και τήρηση αποστάσεων και χρήση μάσκας σε μικρές συναθροίσεις.
Σε περίπτωση εμφάνισης ακόμα και ήπιων συμπτωμάτων συμβατών με λοίμωξη COVID-19 (π.χ. βήχας, πυρετός, πονόλαιμος, γαστρεντερικά συμπτώματα), απαιτείται μη προσέλευση στα μαθήματα ή άλλες εκπαιδευτικές δραστηριότητες, παραμονή στο σπίτι και άμεση ενημέρωση του/της Υπεύθυνου/ης COVID-19 της Μονάδας.
Για την εξακρίβωση της ταυτότητας των υποψηφίων απαιτείται η προσκόμιση εκ μέρους τους δελτίου αστυνομικής ταυτότητας ή άλλου επίσημο δημόσιου εγγράφου πιστοποίησης της ταυτότητάς τους.
Κατά την πρώτη ημέρα των κατατακτηρίων εξετάσεων οι υποψήφιοι-ες υποχρεούνται να βρίσκονται στο χώρο των εξετάσεων μία (1) ώρα πριν την καθορισμένη ώρα εξέτασης. Κατά τις υπόλοιπες ημέρες υποχρεούνται να προσέρχονται μισή ώρα (30 λεπτά) πριν την καθορισμένη ώρα εξέτασης.
Χρωματιστά μελάνια, εκτός του μπλε και του μαύρου, και οποιοδήποτε άλλο στοιχείο αναγνώρισης στο γραπτό δοκίμιο αποκλείουν το γραπτό από τη βαθμολόγηση.

Κάθε υποψήφιος που εγκαταλείπει την αίθουσα παραδίδει το γραπτό του και δεν έχει δικαίωμα να επανέλθει για τη συνέχιση της εξέτασης. Κατ’ εξαίρεση, μόνο για λόγους υγείας επιτρέπεται ολιγόλεπτη εγκατάλειψη της αίθουσας και μόνο με τη συνοδεία επιτηρητή.

Δεν επιτρέπεται να εισέλθει ο υποψήφιος στην αίθουσα των εξετάσεων έχοντας μαζί του βιβλία, τετράδια, σημειώματα ή άλλα αντικείμενα εκτός από αυτά που επιτρέπονται σύμφωνα με τις οδηγίες της Επιτροπής Κατατάξεων. Σε αυτόν που αρνείται να παραδώσει τα απαγορευμένα αντικείμενα, ο επιτηρητής που ελέγχει την προσέλευση των υποψηφίων απαγορεύει την είσοδο. Ο εξεταζόμενος που έχει μαζί του σημειώσεις σχετικές με το εξεταζόμενο μάθημα ή αντικείμενο άλλο από αυτά που επιτρέπονται ή αντιγράψει ή αποπειράται να αντιγράψει ή χρησιμοποιεί κάθε είδους μέσου υποκλοπής ή συνεργεί στην τέλεση τέτοιων πράξεων αποκλείεται εντελώς από τις εξετάσεις του συγκεκριμένου μαθήματος. Σε περίπτωση που ο υποψήφιος αναγράφει στο δοκίμιο απρεπείς εκφράσεις, το δοκίμιο του αποκλείεται από τη διαδικασία βαθμολόγησης.    
Σε κάθε περίπτωση δεν επιτρέπεται οι υποψήφιοι να φέρουν μαζί τους κινητά τηλέφωνα ή ηλεκτρονικές συσκευές οποιασδήποτε μορφής. Οι υποψήφιοι μπορούν να έχουν μαζί τους αριθμομηχανή (scientific calculator). Δεν επιτρέπεται η αριθμομηχανή να έχει μνήμη ή δυνατότητα προγραμματισμού.
Ο υποψήφιος που δολιεύει με οποιοδήποτε τρόπο ή εμποδίζει με ανυπακοή ή αταξία την ομαλή διεξαγωγή των εξετάσεων αποκλείεται από την περαιτέρω εξέταση στο συγκεκριμένο μάθημα.
